   __________________________________ [image: Image result for stema shqiperise ne shkresat zyrtare]_____________________________________
R E P U B L I K A  E  S H Q I P Ë R I S Ë
KUVENDI
KOMISIONI PËR POLITIKËN E JASHTME

Dokument parlamentar

Tiranë, më _________  2021 

RAPORT
(Për dhënie mendimi)

PËR PROJEKTLIGJIN
“PËR RATIFIKIMIN E MARRËVESHJES, NDËRMJET 
KËSHILLIT TË MINISTRAVE TË REPUBLIKËS SË SHQIPËRISË 
DHE QEVERISË SË REPUBLIKËS SË MAQEDONISË SË VERIUT, 
PËR NGRITJEN E PIKAVE TË PËRBASHKËTA TË KALIMIT KUFITAR NDËRMJET REPUBLIKËS SË SHQIPËRISË DHE 
REPUBLIKËS SË MAQEDONISË SË VERIUT”




· HYRJE

Më datë 5 tetor 2021, Komisioni për Politikën e Jashtme, në cilësinë e Komisionit për dhënie mendimi, në zbatim të neneve 32-38 të Rregullores së Kuvendit shqyrtoi projektligjin “Pёr ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës së Maqedonisë së Veriut, për ngritjen e pikave të përbashkëta të kalimit kufitar, ndërmjet Republikës së Shqipërisë dhe Republikës së Maqedonisë së Veriut”, propozuar nga Këshilli i Ministrave.

Në mbledhjen e Komisionit për paraqitjen e projektligjit ishin të pranishëm z. Andi Mahila, Zëvendësministër i Brendëshëm, z. Behar Tafa, Asistent i Drejtorit të Departamentit për Kufirin dhe Migracionin dhe znj. Emriola Yzeiraj, Përgjegjëse Sektori në Drejtorinë e Itegrimit, Koordinimit Marrëveshjeve dhe Asistencës.    


I.	BAZA KUSHTETUESE E PROJEKTLIGJIT 

Projektligji është hartuar në mbështetje të neneve 81, pika 1, dhe 100, të Kushtetutës, si dhe të neneve 11 dhe 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

Marrëveshja e huas është miratuar, në parim, nga Këshilli i Ministrave, me anë të vendimit 
Në zbatim të nenit 121, pika 1, shkronja “ç”, të Kushtetutës, marrëveshja do të hyjë në fuqi pas ratifikimit nga Kuvendi i Republikës së Shqipërisë.


II.	QËLLIMI DHE PËRMBAJTJA E PROJEKTLIGJIT
Ky projektligj synon ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës së Maqedonisë së Veriut, për ngritjen e pikave të përbashkëta të kalimit kufitar, ndërmjet Republikës së Shqipërisë dhe Republikës së Maqedonisë së Veriut.
Marrëveshja ka qëllim për të thjeshtëzuar dhe lehtësuar procedurat e masat e lidhura me kontrollet kufitare të menaxhimit të qarkullimit ndërkufitar ndërmjet dy vendeve. Përparësitë që priten nga nënshkrimi i kësaj marrëveshjeje janë: lehtësimi i qarkullimit të shtetasve dhe mjeteve gjatë kalimit të kufirit, si në pjesën e regjistrimit dhe në pjesën e kontrollit; kryerja e kontrollit dhe verifikimit të përbashkët dhe për pasojë minimizimi i kohës së përpunimit të shtetasve dhe mjeteve gjatë kalimit të kufirit; rritja e bashkëpunimit për përmbushjen e interesave të përbashkëta tësigurisë; rritja e bashkëpunimit midis palëve në menaxhimin dhe kontrollin e kufirit dhe përmirësimi i shkëmbimit të shpejtë të informacionit; rritja dhe intensifikimi i mëtejshëm i bashkëpunimit policor. 

III. 	EFEKTET FINANCIARE
Sa i takon efekteve financiare, sqarojmë se në projektligj nuk janë parashikuar shpenzime konkrete, pasi ato do tëpërcaktohen në protokolle të veçanta, të cilat do të lidhen ndërmjet palëve për hapjen e secilës pikë të përbashkët, bazuar në këtë projektmarrëveshje.


IV.	DISKUTIMET NË KOMISION 
Znj. Mimi Kodheli, Kryetare e Komisionit, fillimisht ia dha fjalën përfaqësuesve të institucioneve të ftuara në mbledhje.
Z. Andi Mahila, Zëvendësministër i Brendëshëm, bëri prezantimin e projektligjit duke u ndalur në faktin që bëhet fjalë për një marrëveshje kuadër e cila është iniciuar duke marrë parasysh fluksin në rritje të qarkullimit të shtetasve dhe mallrave ndërmjet dy vendeve tona, vullnetin për të forcuar dhe zhvilluar më tej bashkëpunimin, si dhe synimin për arritjen e objektivave për përmirësimin e infrastrukturës së transportit rajonal e evropian. Marrëveshja është përpiluar me asistencën dhe ekspertizën e partnerëve ndërkombëtarë të misionit PAMECA dhe do të ndihmojë në forcimin e menaxhimit të integruar të kufijve.
Z. Lavdrim Krashi, në cilësinë e relatorit,  theksoi midis të tjerave se marrëveshja e cila i shërben interesit të përbashkët, bashkëpunimit dhe fqinësisë së mirë, do të ndikojë veçanërisht në zhvillimin e zonave kufitare. Duke vlerësuar rëndësinë e projektit, ai ftoi Komisionin ta miratonte projektligjin.   
Znj. Mimi Kodheli, në përfundim të diskutimeve, falenderoi të gjithë kolegët për kontributin e tyre të çmuar dhe ftoi Komisionin për të votuar projektligjin.

· PËRFUNDIME 
Në aspektin ligjor, projektligji është në përputhje me Kushtetutën dhe legjislacionin në fuqi.
Në aspektin procedural, projektligji është paraqitur në përputhje me Rregulloren e Kuvendit.
Në përfundim, Komisioni për Politikën e Jashtme votoi projektligjin  në parim,  nen për nen dhe në tërësi dhe pasi e miratoi atë me unanimitet u shpreh dakord për kalimin e këtij projektligji për miratim në seancë plenare.  

